Fabien Barthez
Fabjenas Bartezas (g. 1971 m. birželio 28 d.) – prancūzų futbolininkas, Nanto „Atlantique“ vartininkas, vienas geriausių prancūzų vartininkų. Nacionalinėje komandoje žaidė nuo 1994 m. gegužės 26 d., su rinktine žaidė 1998 metų pasaulio čempionate, kur per septynerias rungtynes praleido tik du įvarčius ir buvo išrinktas geriausiu čempionato vartininku. Taip pat buvo pagrindinis rinktinės vartininkas 2000 m. ir 2004 m. Europos čempionatuose, 2002 m. ir 2006 m. pasaulio čempionatuose. 2006 m. spalio 5 dieną F. Bartezas paskelbė apie profesionalios karjeros pabaigą, tačiau tų pačių metų gruodžio 17 dieną pasirašė sutartį su Ligue 1 žaidžiančiu FC Nantes klubu. 2007 m. balandžio 30 d. paliko klubą, dėl sirgalio išpuolio.